**Protecția copilului**

**Prevenirea separării copilului de familia sa**

* Identificarea copiilor şi a familiilor care se află într-o situație de dificultate (abandon, violența în familie, abuz, absenteism/abandon școlar, comportament deviant, etc.);
* Consilierea şi informarea familiilor cu copii în întreținere asupra drepturilor şi obligațiilor care le revin, asupra drepturilor copilului şi asupra serviciilor şi prestațiilor sociale disponibile pe plan local;
* Evaluarea situațiilor care impun acordarea de servicii şi/sau prestații;
* Monitorizarea copiilor conform obiectivelor cuprinse în planul de servicii.

**Reintegrarea în familie a copiilor care au instituită o măsură de protecție specială**

* Evaluarea situației socio-economice a familiei biologice a copilului în vederea evaluării posibilității reintegrării în familie;
* Întocmirea planului de servicii şi monitorizarea copilului conform obiectivelor cuprinse în planul de servicii după reintegrarea copilului în familie.
* Restabilirea şi menținerea relaţiilor personale ale copiilor cu părinţii săi
* Pentru restabilirea şi menţinerea relaţiilor personale ale copilului, serviciul oferă consiliere, acordată de specialişti atât copilului, cât şi părinţilor săi, la solicitarea acestora.

**Prevenirea părăsirii copilului în unităţi sanitare**  
  
*Obligaţii pentru prevenirea părăsirii copilului în unităţi sanitare:*

* colaborează cu medicul/medicii de familie, cu asistenţii medicali comunitari sau, după caz, cu mediatorii sanitari din unitatea administrativ-teritorială în vederea identificării precoce a gravidei în situaţie de risc social;
* verifică dacă gravida în situaţie de risc social este înscrisă pe lista unui medic de familie sau, după caz, facilitează înscrierea acesteia pe lista unui medic de familie;
* sprijină şi acompaniază gravida în situaţie de risc social care nu are acte de identitate pe parcursul procesului de înregistrare a naşterii şi de obţinere a actului de identitate;
* monitorizează gravida identificată în situaţie de risc social pe parcursul perioadei de graviditate şi efectuează vizite lunare la domiciliul acesteia în ultimele două luni de sarcină;
* colaborează cu asistentul social din unitatea sanitară în care gravida urmează să nască, pe perioada internării acesteia;
* informează gravida şi familia acesteia cu privire la drepturile şi obligaţiile ce le revin în ceea ce priveşte creşterea şi îngrijirea viitorului copil;
* informează gravida şi familia acesteia cu privire la beneficiile de asistenţă socială şi serviciile disponibile pe plan local;
* însoţeşte, la solicitarea acestuia, medicul de familie şi/sau asistentul medical comunitar la vizitele periodice efectuate la domiciliul gravidelor și al copiilor până la împlinirea vârstei de un an în vederea ocrotirii sănătății mamei și copilului, educației pentru sănătate, prevenirii abandonului, abuzului, neglijării, exploatării și oricărei forme de violență asupra copilului.